En ældre mand er fundet død tirsdag på Bynkevej i Aalborg. Det bekræfter Nordjyllands Politi. Ifølge TV2/Nords oplysninger drejer det sig om en 60-årig mand, der er kendt fra værtshusmiljøet i Aalborg. Han blev fundet død i sin lejlighed. Det var ifølge TV2/Nords oplysninger en bekendt til den 60-årige, der fandt ham livløs i lejligheden. Den bekendte havde for at kunne komme ind i lejligheden smadret en rude. Nordjyllands Politi var omkring klokken 14 massivt til stede og spærrede den afdødes bolig af for at sikre beviser. Politiet vurderer efter undersøgelse af stedet ikke, at der er tale om, at der er sket en forbrydelse.

Referat:
En mand er tirsdag eftermiddag fundet død i sin lejlighed i Aalborg. Politiet har efter undersøgelse af stedet ikke mistanke om, at der er sket en forbrydelse.